open-index/open-wikipedia-markdown huggingface dataset:
טום קלי

**תומאס פ. קלי** (באנגלית: **Thomas F. Kelly**; נולד ב-16 באפריל 1952) הוא מוזיקאי אמריקאי, הידוע בעיקר בזכות שותפותו לכתיבת שירים עם הפזמונאי האמריקאי בילי סטיינברג. סטיינברג וקלי כתבו יחד שירים רבים עבור אמני מוזיקה פופולרית, כולל חמישה סינגלים שדורגו במקום הראשון במצעד הבילבורד הוט 100 בשנות ה-80.

## ביוגרפיה וקריירה
במקור מאינדיאנה, קלי התגורר באפינגהם, אילינוי מ-1963 עד 1966, לפני שעבר חזרה לווסט לאפייט, אינדיאנה, שם סיים את לימודיו בתיכון וסט לאפייט ב-1967. קלי למד באוניברסיטת מזרח אילינוי, אוניברסיטת דרום אילינוי קרבונדייל ואוניברסיטת פרדו, אך לבסוף החליט לעזוב כדי להמשיך בקריירה המוזיקלית שלו. הוא ניגן בגיטרה בס והצטרף לכמה להקות ברחבי אילינוי ואינדיאנה בסוף שנות ה-60 ותחילת שנות ה-70, כולל ה-טריפאריס, דה גייפינג האגרס, דה ואן אייד ג'אקס ודה גילד.

בשנת 1974 עבר קלי ללוס אנג'לס עם אשתו הראשונה, קיי קלי, ושני ילדיו, בארי ודניס. הוא הצטרף ללהקתו של דן פוגלברג, "פולס גולד", יחד הוציאו שני אלבומים ב-1976 ו-1977. קלי זכה להצלחה בעסקי המוזיקה בלוס אנג'לס, כשביצע קולות רקע עבור אמנים רבים. הוא הופיע עם להקת טוטו בסיבוב ההופעות העולמי שלה ב-1979 כזמר רקע וגיטריסט, וביצע קולות רקע בשלושה מאלבומיה. ב-1981 הוא כתב את הלהיט הראשון שלו, "Fire and Ice" , עם פט בנאטר לאלבומה, *Precious Time*.

בהמשך הקריירה שלו, כתב את הלהיט הבין-לאומי "Like a Virgin" של הזמרת-יוצרת האמריקאית מדונה, הלקוח מאלבומה השני, *[[Like a Virgin]]*.

## חיים אישיים
קלי כתב את "In My Dreams", שהוקלט על ידי REO Speedwagon עם קווין קרונין , אבל קלי חדל מלכתוב שירים החל מאמצע שנות התשעים, ויצא לחצי פרישה ב-1998. הוא התחתן בשנית ונולדו לו שני ילדים נוספים, ספנסר וטייסון קלי, עם אשתו השנייה, פולי קלי. בנו, טייסון, המשיך את דרכו ככותב שירים וכמוזיקאי. נכון לשנת 2011, הוא מתגורר בת'אוזנד אוקס, קליפורניה ליד שרווד קאנטרי קלאב .

## קישורים חיצוניים

## הערות שוליים

קטגוריה:פזמונאים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1946
סטנלי דרוקר

**סטנלי דרוקר** (באנגלית: **Stanley Drucker**; 4 בפברואר 1929 – 19 בדצמבר 2022) היה קלרניתן יהודי אמריקאי. במשך כמעט חמישה עשורים, הוא היה הקלרניתן הראשי של הפילהרמונית של ניו יורק. על פי שיאי גינס, הוא השיג את הקריירה הארוכה ביותר כנגן קלרינט. דרוקר ניגן בהופעת הבכורה של הקונצ'רטו לקלרינט מאת ג'ון קוריליאנו.

## קורות חיים
דרוקר נולד בברוקלין, ניו יורק, ב-4 בפברואר 1929, למשפחה ממוצא יהודי רוסי, דרוקר החל בלימודי קלרינט בגיל עשר אצל ליאון רוסינוף, ונשאר תלמידו במשך חמש שנים. הוא למד בבית הספר התיכון למוזיקה ואמנות (כיום בית הספר התיכון פיורלו ה. לה גוארדיה למוזיקה ואמנות ואמנויות הבמה, בכיכר לינקולן). למרות שדרוקר התקבל ללימודים במכון קרטיס למוזיקה בגיל 15, הוא עזב לאחר שנה כשגויס על ידי התזמורת הסימפונית של אינדיאנפוליס. לאחר שנה, הוא ניגן עם התזמורת הסימפונית הקטנה של בוש, שאורגן על ידי אדולף בוש. לאחר מכן הוא הפך לנגן הקלרינט הראשי של התזמורת הפילהרמונית של באפלו.

בשנת 1948, דרוקר התקבל לפילהרמונית של ניו יורק. ב-1960 הפך לנגן הקלרינט הראשי של התזמורת, שם ניגן במשך כל הקריירה שלו. תקופתו עם הפילהרמונית של ניו יורק כללה כמעט 150 הופעות סולו עם התזמורת. הוא ניגן את הביצועים הראשונים לקונצ'רטו לקלרינט מאת ג'ון קוריליאנו וויליאם בולקום, שתי ההזמנות הללו היו עבור הפילהרמונית של ניו יורק. דרוקר הופיע בשתי הקלטות של הקונצ'רטו לקלרינט קוריגליאנו, הקלטת אולפן בניצוחו של זובין מהטה והקלטה חיה של ביצוע הבכורה ב-1977 בניצוחו של ליאונרד ברנשטיין.

בינואר 2008, הפילהרמונית של ניו יורק הודיעה על פרישה של דרוקר מהתזמורת בתום עונת 2008–2009, בסך הכל 61 שנים בתזמורת ו-49 שנים כקלרינט הראשי שלה. הופעת הסולו האחרונה שלו עם התזמורת נערכה ביוני 2009, בביצועים של הקונצ'רטו לקלרינט של אהרן קופלנד.

## מורשת
דרוקר זכה להערכה רבה בשל המוזיקאיות שלו ואריכות ימיו בשירות הפילהרמונית של ניו יורק, שהסתכמה ב-10,200 קונצרטים, כפי שהביע גוסטאבו דודאמל בנובמבר 2007:הוא אגדה. ההיסטוריה של התזמורת נמצאת בו.בשנת 2009, לורין מאזל אמר:הוא עומד לבדו בעולמם של נגני הקלרינט. תרומתו לתזמורת ולתהילתה לאין שיעור.

## פרסים
דרוקר היה מועמד לשני פרסי גראמי (1981, 1991).

ב-4 ביוני 2009, זכה דרוקר בשיא גינס בקריירה הארוכה ביותר כקלרנית לאחר ביצועו לקונצ'רטו לקלרינט של אהרון קופלנד עם התזמורת. השיא רשום כקריירה הפילהרמונית שלו ב-"62 שנים, 7 חודשים ויום אחד נכון ל-4 ביוני 2009".

הוא זכה בתואר חבר כבוד של הפילהרמונית של ניו יורק, כמוזיקאי התזמורת הראשון שזכה לכבוד זה.

בשנת 2010, דרוקר קיבל תואר דוקטור לשם כבוד במוזיקה מאוניברסיטת פלורידה.

דרוקר מופיע במילון גרוב למוזיקה ומוזיקאים.

## חיים אישיים
דרוקר היה נשוי לנעמי דרוקר, נגנית קלרינט ראשית של הסימפוניה של צפון קרוליינה, פרופסור למוזיקה באוניברסיטת הופסטרה, ומייסדת ומנהלת שותפה של האנסמבל הקאמרי האמריקאי. יש להם שני ילדים, ליאון, שהוא נגן הקונטרבס של סטריי קאטס תחת שם הבמה של "לי רוקר", ורוזאן, זמרת-יוצרת מוזיקת קאנטרי-אלטרנטיבית.

דרוקר מת בויסטה, קליפורניה, ב-19 בדצמבר 2022, בגיל 93.

## הקלטות

## קישורים חיצוניים

## הערות שוליים

קטגוריה:אמריקאים ממוצא רוסי
קטגוריה:קלרניתנים
קטגוריה:נגנים יהודים אמריקאים
קטגוריה:אמריקאים שנולדו ב-1929
קטגוריה:אמריקאים שנפטרו ב-2022
אלה בלה בינגו

**אלה בלה בינגו** (בנורווגית: **Elleville Elfrid**) הוא סרט קומדיה והרפתקאות נורווגי לילדים משנת 2020, אשר מבוסס על סדרת הטלוויזיה "אלה בלה". הסרט נכתב על ידי פרנק מוסבולד, רוב ספרקלינג וג'וני סמית' ובוים על ידי פרנק מוסבולד ואטל סולברג בלקסת'.

הסרט הוקרן בבכורה במקור ב-24 בינואר 2020. בישראל הסרט הוקרן בבכורה בדיבוב עברי ב-17 במרץ 2022.

## עלילה
אלה בלה והנרי הם החברים הכי טובים ומתכננים לעשות קרקס ביחד, אבל כשהילד המגניב ג'וני מגיע לעיר הוא הופך לחבר הכי טוב החדש של הנרי, גורם לאלה לקנא ומסכן את הקרקס.

## מדבבים
הדיבוב העברי הופק על ידי תומר קאופמן וספיר רון ארגמן.
* הילה קאופמן - אלה בלה בינגו
* איתמר אולייר - הנרי
* דניאל שופוב - ג'וני
* מייה קדוש - ליסה
* אביגיל שטיינמץ - לוטי
* טליה ברקאי - גברת ברג / אמא של ג'וני
* אור דגן - אבא של אלה
* שירלי לילו - אמא של הנרי
* אסף דגני - אבא של הנרי
* דן שצברג - אבא של ג'וני
* אמנון וולף - דוד של ג'וני
* ספיר רון ארגמן - דודה של ג'וני
* יהויכין פרידלנדר - מר ג'קסון
* תומר קאופמן
* לורה שופוב
* אייל לייבין

## קישורים חיצוניים

* 

קטגוריה:סרטי 2020
קטגוריה:סרטים נורווגיים
קטגוריה:סרטים מבוססי סדרות טלוויזיה
יחסי הפיליפינים–פלאו

**יחסי הפיליפינים–פלאו** הם היחסים הבילטרליים בין פלאו לרפובליקת הפיליפינים.

## היסטוריה
שתי המדינות היו תחת כיבוש האימפריה הספרדית ונשלטו כמושבה תחת איי הודו המזרחית הספרדיים. פלאו הייתה חלק מהאימפריה הספרדית מ-1574 עד 1899. הניסיון ליצור מדינה עצמאית ויציבה באיים הפיליפינים נכשל, וספרד מכרה את איי פלאו לאימפריה הגרמנית יחד עם איי קרוליין. האימפריה היפנית כבשה את פלאו מהגרמנים וסיפחה אותה במלחמת העולם הראשונה, עד למלחמת העולם השנייה כאשר ארצות הברית כבשה את פלאו. פלאו צורפה לטריטוריית הנאמנות של איי האוקיינוס השקט בשנת 1947.

בשנת 1979, מספר טריטוריות החליטו להקים את מיקרונזיה, בזמן שפלאו רצתה להיות עצמאית ומופרדת ממיקרונזיה. הפיליפינים, יחד עם יפן, וטאיוואן היו התומכים העיקריים.

היחסים דיפלומטיים הרשמיים בין פלאו לפיליפינים כוננו ב-15 ביולי 1997. הפורמליזציה של הקשרים בוצעה בבירת הפיליפינים מנילה.

לפאלאו יש שגרירות במנילה החל משנת 2012 בעוד שלפיליפינים הייתה שגרירות בקורור שנפתחה ב-1998 ונסגרה עקב בעיות תקציב.

## מחלוקות
### גבולות ימיים
שתי המדינות חולקות גבול ימי. הגבול בין פלאו והפיליפינים הוגדר בשיחות תיחום, אך לא הושגה הסכמה סופית בנושא.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כלא פאוויאק

ממוזער|כלא פאוויאק בשנת 1864
ממוזער|כלא פאוויאק, תחילת המאה ה-20
[ממוזער|דגם של כלא פאוויאק במוזיאון פאוויאק ב[ורשה|וורשה]]
ממוזער|מסדרון כלא שמור עם תאים
**פאוויאק** (בפולנית: **Pawiak**) היה כלא שנבנה בשנת 1835 בוורשה בירת פולין הקונגרסאית.

במהלך המרד בינואר 1863 היה פאוויאק מחנה מעבר לפולנים שנדונו על ידי רוסיה לגירוש לסיביר.

במהלך מלחמת העולם השנייה והכיבוש הגרמני של פולין שימש פאוויאק את הגרמנים. בשנת 1944 הוא הושמד במרד ורשה.

## היסטוריה
כלא פאוויאק קיבל את שמו משם הרחוב, Ulica Pawia (בפולנית: "רחוב הטווס").

הוא נבנה בשנים 1829–1835 בעיצובם של  ו, רפורמטור הכלא וסנדקו של המלחין פרדריק שופן. במהלך המאה ה-19 היה הכלא תחת שליטה צארית שכן ורשה הייתה חלק מהאימפריה הרוסית. היה זה הכלא הראשי של מרכז פולין, ונכלאו בו אסירים פוליטיים ופושעים גם יחד.

במהלך מרד ינואר 1863 שימש הכלא כמחנה מעבר לפולנים שנדונו על ידי האימפריה הרוסית לגירוש לסיביר.

לאחר שפולין קיבלה את עצמאותה ב-1918 הפך כלא פאוויאק לבית הכלא הראשי של ורשה לפושעים (נשים נעצרו בכלא סרביה הסמוך).

לאחר הפלישה הגרמנית לפולין ב-1939, הפך כלא פאוויאק לכלא גסטפו גרמני. כ-100,000 איש נכלאו בו, כ-37,000 הוצאו בו להורג בעינויים או במהלך מעצרם, וכ-60,000 הועברו למחנות ריכוז נאציים. יהודים רבים עברו דרך פאוויאק וסרביה לאחר הקמת גטו ורשה בנובמבר 1940 ובמהלך הגירוש הראשון ביולי עד אוגוסט 1942. מספרים מדויקים אינם ידועים, שכן ארכיון הכלא מעולם לא נמצא.

במהלך מרד גטו ורשה הפך כלא פאוויאק לבסיס תקיפה גרמני. סוהרי פאוויאק, בפיקודו של פרנץ בורקל, התנדבו לצוד יהודים.

ב-19 ביולי 1944 הוואכמייסטר (שומר) האוקראיני פטרנקו וכמה אסירים ניסו בריחה המונית מהכלא, בעזרת התקפה מבחוץ, אך נכשלו. פטרנקו ואחרים התאבדו. ההתקפה מבחוץ נתקלה במארב והושמדה כמעט לחלוטין. למחרת, כתגמול, הוציאו הגרמנים להורג יותר מ-380 אסירים. המחתרת הפולנית אישרה את התוכנית אך חזרה בה מבלי שהצליחה להתריע בפני יושבי הכלא על ביטול התוכנית.

שילוח השבויים הסופי התקיים ב-30 ביולי 1944, יומיים לפני פרוץ מרד ורשה ב-1 באוגוסט. 2,000 גברים ו-400 הנשים הנותרות נשלחו לגרוס-רוזן ולראוונסבריק. לאחר מכן כבשו המורדים הפולנים את האזור אך איבדו אותו לכוחות הגרמנים. ב-21 באוגוסט 1944 ירו הגרמנים במספר לא ידוע של אסירים שנותרו ושרפו ופוצצו את הבניינים.

לאחר מלחמת העולם השנייה, המבנים לא נבנו מחדש. מחצית מהשער ושלושה תאי מעצר שרדו. מאז 1990 שוכן במרתף שבמקום מוזיאון אשר יחד עם "מאוזוליאום המאבק והקדושה" מהווה את "מוזיאון העצמאות".

## גלריה

קובץ:Warsaw ghetto ruins – place of mass executions at 27 Dzielna Street.jpg|הריסות רחוב דז'יילנה 27, ליד כלא פאוויאק, שם הוצאו להורג פולנים ויהודים על ידי הגרמנים
קובץ:Pawiak 0013.JPG|אתר כלא פאוויאק
קובץ:Pawiak 20080720 05.jpg|הריסות שער כלא פאוויאק
קובץ:Pawiak drzewo.JPG|עץ זיכרון


## ראו גם
* גנשובקה

## קישורים חיצוניים

* הערך על כלא פאוויאק ב באתר יד ושם
* היסטוריה של הכלא
* רשימת אסירים, 1939–1945
* 'פאוויאק – אתר ההוצאה להורג בוורשה' – אוסף עדויות אסירים בנוגע לכלא פאוויאק בשנים 1939–1945

## הערות שוליים

קטגוריה:ורשה: היסטוריה
קטגוריה:ורשה: מבנים
קטגוריה:פולין במלחמת העולם השנייה
קטגוריה:מרד גטו ורשה
קטגוריה:פולין: בתי סוהר
רוברט גיבסון

**רוברט גיבסון** (באנגלית: **Robert Lee "Hoot" Gibson**; נולד ב-30 באוקטובר 1949) הוא טייס קרב ואסטרונאוט לשעבר בתוכנית מעבורות החלל של נאס"א.

## קורות חיים
רוברט גיבסון נולד בעיירה  שבמדינת ניו יורק. הוא סיים לימודי בית הספר ולמד הנדסת חשמל בקולג' מקומי אותו סיים בשנת 1966. בשנת 1969 הוא קיבל תואר ראשון בהנדסת אווירונאוטיקה ב.

בשנת 1969 גיבסון התגייס לצי ארצות הברית (USN) ונשלח לקורס טיס. לאחר סיום הקורס הוא נשלח לשרות בדרום-מזרח אסיה. בשנת 1975 הוא חזר לארצות הברית והמשיך את השרות.

## שירות בתחום החלל
בשנת 1978 גיבסון נבחר ליחידת האסטרונאוטים של נאס"א. בשנת 1984 הוא השתתף במשימת STS-41-B כטייס. במשימת STS-61-C בשנת 1986 הוא היה מפקד צוות. בשנת 1987 הוא טס בפעם השלישית על סיפון מעבורת החלל אטלנטיס. גיבסון היה מועמד לטיסת STS-46, במהלך הכנות הוא השתתף במרוץ מטוסים ובתאונה טייס משנה שלו נהרג. כתוצאה מכך במשך שנה הוא היה מחוץ להכנות. בשנת 1992 הוא טס בפעם הרביעית כמפקד משימה STS-47 על סיפון מעבורת החלל אנדוור. את טיסתו האחרונה הוא ביצע במסגרת משימה STS-71 כאשר מעבורת החלל אטלנטיס לראשונה התחברה לתחנת החלל מיר הרוסית.

בשנים 1992–1994 גיבסון היה  של נאס"א.

## לאחר פרישה מנאס"א
לאחר פרישה מסוכנות החלל גיבסון היה טייס בחברת סאות'ווסט איירליינס. בהתאם לתקנות הוא פרש בגיל 60.

גיבסון המשיך להשתתף במרוצי מטוסים. בשנת 2015 הוא זכה בתחרות לאומית.

גיבסון היה נשוי פעמיים. בשנת 1981 הוא התחתן עם רי שדון, גם היא אסטרונאוטית. לזוג נולדו שני ילדים.

## קישורים חיצוניים

* 
* קורות חיים
* ריאיון עם רוברט גיבסון

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:בוגרי האוניברסיטה הפוליטכנית של מדינת קליפורניה
קטגוריה:אמריקאים שנולדו ב-1949
מוסיקה (אלבום)

**מוזיקה** הוא אלבום האולפן השישי של המוזיקאי הישראלי צביקה פיק. את האלבום הוציאה לאור חברת התקליטים CBS ישראל ב-20 בדצמבר 1978.

## רקע והפקה
האלבום יצא על רקע שינוי בתנאים שהציבה עבורו חברת התקליטים CBS ישראל בהפקת האלבום. על השינויים אמר פיק כי הציבו עבורו תנאים טובים יותר: "הטכנאים הם אותם טכנאים, והנגנים - אותם הנגנים. השינוי הוא בתנאים. כל העסק הזה הוא פונקציה של תנאים טובים יותר, וגם זהו שיקול חשוב".

לטענתו של פיק, הוא הקפיד על שמירת השירים באלבום פשוטים, באומרו כי "החוכמה היא לעשות שיר פשוט", דווקא כשהמאזינים מחפשים תחכום בשיריו. הטקסטים באלבום כוללים שלושה שירי משוררים כנתן יונתן ("שוב נתחיל מחדש", "נאסף תשרי"), אלכסנדר פן ("לא אני"), ושירים שכתבה אשתו בתקופה זו, הפזמונאית מירית שם אור, אותם פיק הלחין ועיבד לסגנון פופ. לדבריו, בהלחנת שירי המשוררים באלבום, פיק ניסה "להעביר את השיר כפי שהוא מדבר" אליו.

## הצלחה והשפעה
האלבום זכה להצלחה מסחרית אדירה כבר בימים הראשונים לצאתו. לפי דיווחי חברת CBS ישראל, האלבום נמכר בכ-20 אלף עותקים בשבועיים הראשונים לצאתו, ובכך קבע שיא כאלבום המהיר ביותר שהגיע להישג זה. כמו כן, הצליח האלבום למכור כ-44,000 עותקים בשנה וזכה בתואר של תקליט פלטינה. בסך הכול, מכר האלבום למעלה מ-100 אלף עותקים תוך פחות משנה.

בשנת צאתו של האלבום, זכה פיק בתואר "זמר השנה" במצעד העברי של תחנת הרדיו רשת ג'. מרבית השירים מתוך האלבום הפכו ללהיטים ונכנסו למקומות גבוהים במצעדי הפזמונים, כשהבולטים ביניהם היו "נאסף תשרי" שזכה בתואר "שיר השנה" של רשת ג' ו"מרי לו" שדורג במקום השני במצעד הפזמונים השנתי של התחנה.

האלבום נחשב לאלבומו המצליח ביותר של פיק ולזה שהפך אותו לאחד הכוכבים הגדולים ביותר בפופ הישראלי, וסומן על ידי גופים שונים כאחד האלבומים המשפיעים ביותר על מוזיקת הפופ בישראל.

## רשימת רצועות
כל המילים: מירית שם-אור - חוץ מ-2 ו-5 (מילים: נתן יונתן) ו-6 (מילים: אלכסנדר פן)

## נגנים

*צביקה פיק: שירה, לחנים, עיבודים והפקה מוזיקלית, גיטרה אקוסטית, פסנתר, סינתיסייזר

*גרי אקשטיין, גיורא קנת: גיטרות חשמליות ואקוסטיות

*מיכה מיכאלי, מוטי דיכנה: באס

*דורון הארווי: תופים

*דייוויד כרום: כלי הקשה

*חני בודגוב, צרויה להב: קולות

*נגני התזמורת הפילהרמונית: כלי מיתר וקשת

## קישורים חיצוניים

## הערות שוליים

קטגוריה:אלבומי צביקה פיק
קטגוריה:אלבומים בעברית
קטגוריה:אלבומי פופ
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומי חברת CBS ישראל
פיטר בראון (זמר)

**פיטר בראון** (באנגלית: **Peter Brown**; נולד ב-11 ביולי 1953) הוא זמר-יוצר ומפיק מוזיקלי אמריקאי. בראון היה מוזיקאי פופולרי בסוף שנות ה-70 ותחילת שנות ה-80. הצלחתו הגדולה ביותר הייתה בעת הוצאת אלבומו מ-1977 בשם *A Fantasy Love Affair* שהפיק את להיטי הדיסקו "Do Ya Wanna Get Funky with Me" ו-"Dance With Me".

הוא כתב, עם רוברט ראנס, את הלהיט של מדונה "Material Girl".

## ביוגרפיה
בראון נולד בבלו איילנד , אילינוי, וגדל בפאלוס הייטס , אילינוי, שניהם פרוורי שיקגו, ארצות הברית. אמו, וירג'יניה, הייתה מוזיקאית שהעניקה לפיטר שיעורי מוזיקה כבר בגיל צעיר. אביו של פיטר, מוריס, היה מהנדס אלקטרוני, שעזר לפיטר ללמוד את ההיבטים הטכניים של הקלטת מוזיקה.

## קריירה
בראון פיתח את הקריירה המוזיקלית שלו עוד בשנות הערה לחייו, כשניגן על תופים. ההשראות הגדולות ביותר שלו במוזיקה באותה תקופה היו סנטנה, Earth, Wind & Fire ושיקגו.

בסוף 1977, TK רקורדס הודיעו כי המכירות של גרסת ה-12 אינץ' של "Do Ya Wanna Get Funky With Me" הניבו למעלה ממיליון דולרים, מה שהפך אותו לסינגל ה-12 אינץ' הראשון בהיסטוריה שקיבל את תואר הזהב. תוך זמן קצר גם האלבום עצמו זכה לתואר הזהב. בסוף שנת 1978 דירגו בילבורד את בראון כאמן האלבומים המצליח ביותר.

בהמשך הקריירה שלו, עבד על הלהיט "Material Girl" של הזמרת-יוצרת האמריקאית מדונה. השיר סומן כהשפעה מעצימה לנשים, והיה נושא לוויכוחים.

## קישורים חיצוניים

## הערות שוליים

קטגוריה:מוזיקאים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אפיק רקורדס
קטגוריה:אמריקאים שנולדו ב-1953
ג'ון בטיס

**ג'ון גרגורי בטיס** (באנגלית: **John Gregory Bettis**; נולד ב-24 באוקטובר 1946) הוא תמלילן אמריקאי. במקור הוא היה חלק מלהקת ספקטרום, שבה נכחו גם ריצ'רד וקארן קרפנטר. הוא כתב את המילים של "Top of the World", של לין אנדרסון והקרפנטרז. הוא כתב עוד כמה להיטים לקרפנטרז, ביניהם "Only Yesterday", "Goodbye to Love" ו-"Yesterday Once More". מאוחר יותר, כתב להיטים לאמנים אחרים ביניהם מדונה ("Crazy for You"), מייקל ג'קסון ("Human Nature"), האחיות פוינטר ("Slow Hand"), דיאנה רוס ("When You Tell Me That You Love Me"), ג'ניפר וורנס ("Nights Are Forever"), פיבו ברייסון  ("Can You Stop the Rain"), ג'ורג' סטרייט ("Heartland"), רוני מילסאפ  ("Only One Love in My Life"), וברברה מנדרל  ("One of a Kind Pair of Fools"). בין היתר, כתב שירים עבור ויטני יוסטון וברברה סטרייסנד.

לבטיס יש כמעט 800 קרדיטים לשירים במסד הנתונים של ASCAP.

## פרסים ועיטורים
בטיס היה מועמד לפרס אוסקר ולפרס גלובוס הזהב לשיר המקורי הטוב ביותר עבור "Promise Me You'll Remember" מתוך "הסנדק חלק שלישי" (1990). מועמדויות נוספות כוללות: מועמדויות לפרס גראמי לשיר ה-R&B הטוב ביותר ("Can You Stop the Rain") והשיר הטוב ביותר שנכתב לסרט קולנוע, לטלוויזיה או למדיה ויזואלית אחרת ("One Moment in Time", שיר הנושא של אולימפיאדת 1988). בטיס זכה בשני פרסי אמי: "Where There Is Hope" ו-"One Moment in Time" וקיבל מועמדויות לפרס אמי בקטגוריות המנגינה והכתיבה הטובות ביותר ("Swept Away" ו-"As Long as We Got Each Other"). הוא היה מועמד לשיר השנה של איגוד כותבי השירים של נאשוויל.

בשנת 2011, בטיס הוכנס להיכל התהילה של כותבי השירים וגם להיכל התהילה של כותבי השירים של נאשוויל.

## חיים אישיים
ג'ון בטיס מתגורר בנאשוויל עם אשתו מרי וילדיו.

## קישורים חיצוניים

## הערות שוליים

קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:פזמונאי קאנטרי אמריקאים
קטגוריה:פזמונאים אמריקאים
קטגוריה:מלחינים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1946
מרי לו (שיר)

"**מֶרי לוּ**" הוא שיר של המוזיקאי הישראלי צביקה פיק שיצא לאור בדצמבר 1978 כרצועה השלישית באלבום האולפן השישי שלו, מוסיקה, בהוצאת חברת התקליטים CBS ישראל. פיק הלחין ועיבד את השיר למילותיה של אשתו דאז מירית שם אור.

## רקע וכתיבה
שם השיר, "מרי לו", מקורו בשמה של המחברת מירית שם אור, שכתבה אותו על חלומה להפוך לזמרת מוצלחת – חלום שמעולם לא התגשם. לימים כתבה שם אור את המחזמר הנושא את שם השיר, המבוסס על שיריו של פיק, בו הדמות מירי מבוססת על דמותה של שם אור המתוארת בשיר.

## הצלחה במצעדים
ב-8 בינואר 1979, זמן קצר לאחר צאתו של השיר במסגרת האלבום "מוסיקה", הוצג השיר ב"פינה לשיפוטכם" של המצעד השבועי של תחנת הרדיו רשת ג', ונכנס למצעד כשבוע לאחר מכן במקום ה-18. כשישה שבועות לאחר מכן, טיפס השיר למקום הראשון במצעד, ושהה בו למשך שבועיים. בסך הכל, בילה השיר כ-13 שבועות במצעד. במצעד השנתי של רשת ג', הגיע השיר למקום השני, כשנחסם על ידי השיר הזוכה באירוויזיון 1979 "הללויה" של חלב ודבש וגלי עטרי מהגעה למקום הראשון. גם במצעד השנתי של גלי צה"ל, הגיע השיר למקום השני ונחסם על ידי שיר זה. במצעד זה היה השיר לאחד מחמשת לחניו של פיק שהגיעו לעשירייה הפותחת במצעד.

בספטמבר 2022 יצאה גרסת כיסוי אלקטרונית, משותפת לרד אקסס, אסף אמדורסקי ואלה לי לשירו של צביקה פיק. הגרסה המחודשת לשיר נוצרה ביוזמת גלגלצ לכבוד המצעד העברי השנתי לשנת תשפ"ב וכמחווה לצביקה פיק שהלך לעולמו באותה שנה.

## מיקומי שיא

## קישורים חיצוניים

## הערות שוליים

קטגוריה:שירי צביקה פיק
קטגוריה:שירים בעברית
קטגוריה:שירים שנכתבו על ידי מירית שם אור
קטגוריה:שירים שהולחנו על ידי צביקה פיק
קטגוריה:שירים שהופקו על ידי צביקה פיק
קטגוריה:שירים על חלומות
קטגוריה:שירים על מוזיקאים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת NMC יונייטד אנטרטיינמנט
רבנאי

**רַבָּנַאי אֲחוּהָ דרבי חייא בר אבא** (או: **רַבְיָנַאי**) היה חכם בדור השלישי לאמוראי בבל, אחיו של רבי חייא בר אבא.

## זיהויו בתלמוד
'רבנאי' הוא הלחם של התואר 'רב' עם שמו של החכם, בהתאם לדבריו של רב שרירא גאון: .

לפי אהרן הימן, רבנאי הוא קיצור של **רב בנאי** (או: רב בנאה). בעל סדר הדורות מציע כי רבנאי הוא קיצור של **רב ינאי**. הימן ואחרים נוטים לזהות גם מקומות שנכתב בהם שמו של החכם בלבד (בעיקר בכינוי 'רבנאי') כמתייחסים אליו, אך לעומת זאת אלבק טוען כי כל שם מציין חכם אחר, ובמקומות שהכוונה לרבנאי הוא מכונה תמיד אחיו של רבי חייא בר אבא, כדי שלא יתבלבלו בינו לחכמים אחרים.

## ביוגרפיה
רבנאי נולד בבבל למשפחת כהנים. אחיו רבי חייא בר אבא עלה לארץ ישראל ולמד אצל רבי יוחנן ואילו הוא נותר בבבל. אח נוסף שלהם היה **רב נתן כהן**, עליו מסופר כי ביקש מאחיו רבי חייא שיתפלל עליו כאשר הפליג בים והלה יעץ לו:  (תרגום מילולי: משעה שאתה קושר את לולבך קשור את רגליך), כלומר שלא ימשיך להפליג לאחר חג הסוכות, שכן תפילתו בטלה מול תפילת הציבור שיירדו גשמים.

חמיו של רבנאי היה אבימי בר נאזי. בתלמוד מסופר כי אבימי הגיע לפני חתנו לדין תורה בעניין גלימה גנובה שניתנה לו בתמורה להלוואה כספית, כאשר התגלעה מחלוקת בין רבנאי לאחיו רב כהן האם 'תקנת השוק' מגינה על אבימי והוא זכאי לקבל החזר כספי על הגלימה הגנובה מבעליה המקורי. הדיון התגלגל עד שהגיע אף לפתחו של רבי אבהו, ראש ישיבת קיסריה שנמנה עם גדולי חכמי התקופה בארץ ישראל, אשר צידד בדעת רב כהן כי אבימי אינו זכאי להחזר.

התגורר בנהרדעא, נמנה עם תלמידיו של שמואל ומסר אמרות בשמו, כגון הקביעה כי גופם של הכרובים עמד בקודש הקודשים בצורה ניסית: . לימים עזב את נהרדעא ועבר לפומבדיתא, כמוהו נהג גם רב עמרם חסידא. ייתכן כי עזיבתם את נהרדעא הייתה בתקופת התקוממות בן נצר שהחריבה את העיר בשנת ד'י"ט, 258-259 לספירה, ולכן ברחו מפני המהומות והתיישבו בפומבדיתא שהייתה בטוחה ורחוקה יותר. נשותיהם של רבנאי ושל רב עמרם עסקו במכירת תכלת לציצית ומפני שהמוכרות היו נשות תלמידי חכמים, סמכו החכמים עליהן כמו על בעליהן שלא תחלפנה את צבע התכלת ההלכתי ב'קלא אילן' הפסול לציצית.

## מאמרותיו
רבנאי דרש מן הכתובים את המקור לכך שנוכחות עשרה גברים יהודיים נחשבת למעמד ציבורי מיוחד ובעל קדושה של 'מניין', באמצעות גזרה שווה בין הציווי "ונקדשתי בתוך בני ישראל" לבין הנאמר בחטא קורח "הבדלו מתוך העדה הרעה הזאת", שבשניהם הוזכרה המילה 'תוך', כשם שבחטא קורח הייתה זו עדה (הביטוי 'עדה' משמעותו עשרה, כפי שכונו עשרת המרגלים שחטאו בחטא המרגלים). דבריו אלו שימשו את חכמי התלמוד במבחר סוגיות העוסקות בנושא, כמו לגבי הדין שאין לומר 'דבר שבקדושה' בפני פחות מעשרה, וכן כמקור לכך שעל האדם מוטל להיהרג על קידוש השם ולא לעבור אפילו על עבירה קלה - כאשר הדבר מתרחש ב'פרהסיא' שמשמעותה מעמד של עשרה יהודים דווקא.

בתחילת מדרש בראשית רבה נקבצו דעותיהם של חכמים שונים בשאלה בזכות מה נברא העולם, ובהם דעתו של רבנאי:

## לקריאה נוספת
* מרדכי דוב יודילוביץ, **חיי היהודים בזמן התלמוד**, עיר פומבדיתא בימי האמוראים, ירושלים, תרצ"ט.

## קישורים חיצוניים

* 
* 
* 

## הערות שוליים

קטגוריה:הדור השלישי לאמוראי בבל
קטגוריה:תלמידי שמואל
קטגוריה:אמוראים כהנים
אלכסנדר גולדברג

**אלכסנדר (סשה) גולדברג** (1906–1985) היה מהנדס כימיה ומנהל ישראלי ממניחי היסודות של התעשייה הכימית בישראל, כיהן כנשיא הטכניון בשנים 1965–1973.

## ביוגרפיה
אלכסנדר גולדברג נולד בווילנה בשנת 1906, בן לברכה (ברטה) ודב (בוריס) גולדברג. אביו היה כימאי ותעשיין ציוני. דודו היה יצחק ליב גולדברג ממייסדי חברת "הכשרת היישוב", "כרמל מזרחי" ועיתון "הארץ".

אביו הגיע בשליחות התנועה הציונית ללונדון, שם מונה כמנהל מחלקת המסחר והכספים של ההנהלה הציונית, והיה מיודד עם חיים ויצמן ומשה נובומייסקי. בשנת 1921 הגיע אביו בוריס לארץ ישראל ועסק בהקמת חברת "הבונה" ומפעל למוצרי בניין "סיליקט", הוא נפגע בזמן מאורעות תרפ"א במאי 1921 ונפטר שנה אחר. בעצת משה נובומייסקי פנה אלכסנדר גולדברג ללמוד הנדסה כימית ב של אימפריאל קולג' בלונדון, שם סיים את לימודיו בהצטינות ב-1926.

בתום לימודיו החל לעבוד במכרות ברחבי הממלכה המאוחדת והתקדם במהירות ובמקביל השתלם בכימיה. אחר כך עבד במחלקת המחקר של תאגיד "אימפריאל כמיקל אינדסטריז" (ICI), שם היה שותף לרישום של מספר פטנטים. בהמשך עסק בהקמת מפעלים כימיים באנגליה וצרפת. בזמן מלחמת העולם השנייה ניהל מפעל לייצור מגנזיום ומתכות אחרות, וייצור גופי מטוסים מאלומיניום. לאחר המלחמה תכנן ובנה בתים טרומיים מאלומיניום, אותם גם ייבא לארץ ישראל, ואחר כך הקים קו ייצור שלהם בישראל.

ביוני 1947 היה בדרכו מהודו ללונדון ועצר בארץ ישראל, גויס לתעשייה הצבאית שהייתה בשלבי הקמה במחתרת, החליט גם להביא את משפחתו ולהתיישב בישראל ואז גייס אותו משה נובומייסקי להנהלת מפעל "דשנים וחומרים כימיים" בחיפה, שהחל בהקמתו. יחד עם ארנסט דוד ברגמן ערך במסגרת חיל המדע סיורים בנגב לאיתור מחצבים, אז גילה את הפוטנציאל לניצול מרבצי הפוספטים באזור. באותה תקופה גם סייע לייצור מקומי של מטול נגד טנקים מדגם "פיאט".

לאחר הלאמת חברת "דשנים וחומרים כימיים" מונה למנכ"ל בינואר 1952, והוביל את הקמת מתקני הייצור שלה, שהביאו לכך שלמדינת ישראל הייתה יכולת עצמאית בייצור דשנים שנים ספורות לאחר הקמתה. גולדברג גם היה מעורב בניהול וייעוץ להקמת מפעלי ים המלח. בשנת 1958 מונה גם למנכ"ל חברת מחצבי ישראל. גולדברג סבר שיש להקים תשלובת אחת של מפעלים כימיים בישראל, שתוכל לפעול ביעילות רבה יותר על ידי שילוב משאבים וחסכון בכוח אדם. כך הביא לאיחודה של חברת "פוספטים בנגב" עם "דשנים וחומרים כימיים" בשנת 1962 והוא מונה למנכ"ל החברה המאוחדת, "כימיקלים ופוספטים" (שלימים הייתה את מהחברות שאוחדו לחברת "כימיקלים לישראל").

שימש כיו"ר הקורטוריון של הטכניון, ובשנת 1965 מונה לנשיא הטכניון, וכיהן בתפקיד זה עד 1973. בשנת 1974 נבחר ליושב ראש אגודת דורשי הטכניון בישראל.

במאי 1974 מונה על ידי שר המסחר והתעשייה, חיים בר-לב, ליושב ראש ועדת המחירים הציבורית - ועדה המייעצת לממונה על המחירים בעניין מחירי מצרכים. הוא שימש בתפקיד זה עד מרץ 1978.

בשנת 1978 היה יושב ראש אתג"ר - קבוצת אזרחים תומכי אריה גוראל לראשות עיריית חיפה.

## פרסים והוקרה
בשנת 1975 העניק לו הטכניון תואר דוקטור לשם כבוד.

בשנת 1980 קיבל את עיטור יקיר חיפה.
## קישורים חיצוניים

* 

## הערות שוליים

קטגוריה:מהנדסי כימיה ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:נשיאי הטכניון
קטגוריה:ישראלים שנולדו ב-1906
קטגוריה:ישראלים שנפטרו ב-1985
אהבה בסוף הקיץ

"**אהבה בסוף הקיץ**" הוא שיר של המוזיקאי הישראלי צביקה פיק. את השיר הוציאה לאור חברת קוליפון כסינגל במאי 1977. הוא נכלל בשני אלבומיו של פיק, "קליידוסקופ" ו"מוסיקה", בשתי גרסות שונות. הוא הולחן על ידי פיק ונכתב על ידי אשתו מירית שם אור.

## רקע וכתיבה
השיר, בדומה ל"הרקדן האוטומטי", מתאפיין בסוגת הדיסקו. הוא מתאר סיפור אהבה של בני זוג צעירים שהכירו בסוף עונת הקיץ. לשיר שתי גרסאות שונות, אחת שיצאה לאור כסינגל במאי 1977 כחלק מהאלבום "קליידוסקופ", ואחת כחלק מהאלבום "מוזיקה". ב"קליידוסקופ", השיר בעל מפעם איטי מזה שבאלבום "מוזיקה", שכן רובו של האלבום "מוזיקה" מורכב משירי פופ קצביים. את קולות הרקע בשיר ביצעו הזמרות גלי עטרי, ריקי גל ונאוה ברוכין.

## הצלחה במצעדים
זמן קצר לאחר צאתו, ב-25 במאי 1977, הוצג השיר ב"פינה לשיפוטכם" במצעד השבועי של תחנת הרדיו רשת ג'. שבוע לאחר מכן, נכנס השיר למקום ה-21 במצעד. באוגוסט 1977, טיפס השיר למקום הראשון במצעד, ושהה בראשו כארבעה שבועות. במצעד השנתי של התחנה, הגיע השיר למקום הרביעי.

## מיקומי שיא

## גרסאות כיסוי
לשיר בוצעו עשרות גרסות בידי אמנים רבים, ביניהם:
* הפרויקט של רביבו בשנת 2016, בגרסת הופעה חיה שנכללה באלבומם "מה נותר מאלה".
* יובל בנאי ושלומי ברכה, בשנת 2018.
* נועה קירל ויהונתן מרגי במופע PLAY פסטיגל שהוקדש לשיריו של פיק, בשנת 2019.
* אגם בוחבוט ושחר סאול בפרסומת לסיבים אופטיים של בזק לצד גידי גוב, בשנת 2022.
* השיר נכלל באופן קבוע במחזמר "מרי לו", המבוסס על שיריו של פיק.

## הערות שוליים

קטגוריה:שירי צביקה פיק
קטגוריה:שירים בעברית
קטגוריה:שירים שנכתבו על ידי מירית שם אור
קטגוריה:שירים שהולחנו על ידי צביקה פיק
קטגוריה:שירי אהבה בעברית
קטגוריה:שירים על הקיץ
קטגוריה:סינגלים שהגיעו למקום הראשון בישראל
כל גיבור נשבר

"**כל גיבור נשבר**" הוא שיר שהוקלט על ידי הזמר הישראלי רביב כנר. השיר יצא ב-13 בדצמבר 2022 בתור הסינגל הראשון מאלבום האולפן השני שלו עכשיו טוב. השיר נכתב והולחן על ידי קרן פלס ואבי אוחיון והופק על ידי מתן דרור.

השיר, שיצא סמוך ליום ההוקרה לפצועי מערכות ישראל הוקדש לנפגעי פוסט־טראומה בעקבות שירותם הצבאי בצבא ההגנה לישראל.

## רקע
השיר יצא ב-13 בדצמבר 2022 ועם יציאתו פרסם כנר הקדשה של השיר:
למחרת, ב-14 בדצמבר בריאיון לאיריס קול מרדיו 103fm התבטא כנר:

בהמשך הריאיון אישר כנר כי המילים  מדברות על הקעקועים שעליו.

## וידאו קליפ
ב-12 בדצמבר 2022, יום לפני צאת השיר פרסם כנר טיזר לשיר באינסטגרם בו הוא נראה כשהוא שר את המשפט הראשון מהשיר: "דיברנו שעות לא אמרת לי כלום".

עם יציאת השיר ב-13 בדצמבר עלה גם הוידאו-קליפ של השיר לערוץ היוטיוב של כנר. הקליפ בוים על ידי לירן סגל, הופק על ידי נטע בירק וצולם על ידי עופר בן יהודה.
בקליפ נראה רביב כנר בחולצה וכובע גרב שחורים על רקע שחור כשהוא שר את מילות השיר. במהלך הקליפ מוצגים פלאשבקים של חייל הנופל בקרב אשר מגולם על ידי ויקטור פסנקו.

ב-15 בדצמבר פרסם כנר קטע מצילומי הקליפ לשיר וכתב: .

נכון לספטמבר 2025 לשיר יש למעלה מ-740 אלף צפיות ביוטיוב.

## ביצועים
ב-14 בדצמבר 2022, יום לאחר יציאתו ביצע רביב כנר את "כל גיבור שנשבר" ברדיו 103fm., וב-19 בדצמבר 2022 ביצע את השיר בתוכנית "בחצי היורם" המשודרת ברדיו דרום.

## ביקורת
דודי פטימר מאתר מעריב תיאר את השיר: "לחן נוגע וביצוע מרסק לב שלא משאיר אף עין יבשה. מסוג השירים שאין בהם דופי אלא אך ורק אופי (ויופי)".

## מיקומי שיא

## קישורים חיצוניים

## הערות שוליים

קטגוריה:שירי רביב כנר
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי קרן פלס
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירי זיכרון חללי מערכות ישראל
ברטון קאופרת'ווייט

**ברטון קאופרת'ווייט** (באנגלית: **Barton Cowperthwaite**; נולד: 10 ביולי 1992) הוא רקדן, שחקן ודוגמן אמריקאי.

## ביוגרפיה
קאופרת׳ווייט נולד וגדל בדנוור, קולורדו. הוא סיים תואר ראשון בריקוד מאוניברסיטת אריזונה.

## קריירה
לאחר שסיים את לימודיו באוניברסיטת אריזונה החל קאופרת'ווייט ובין לבין דגמן עבור חברות אופנה בהן קלווין קליין. בשנת 2016 שיחק בתפקיד ראשי בסרט הקולנוע מרכז הבמה 3: בנעלי בלט. בשנת 2019 שיחק בתור אחד הרקדנים במיני-סדרה "פוסי/ורדון".

בשנת 2021 לוהק לתפקיד ראשי בסדרת הטלוויזיה "שבריריות". בסדרה גילם את אורן לנוקס תלמיד ארצ'ר בית הספר לבלט הסובל מהפרעת אכילה ושותפו לדירה של שיין (ברנן קלוסט) איתו הוא שוכב בסתר. 

## קישורים חיצוניים

## הערות שוליים

קטגוריה:דוגמנים אמריקאים
קטגוריה:רקדנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992
Caru' cu Bere

260px|ממוזער|שמאל|תמונה של פנים המסעדה
**Caru' cu Bere** (בעברית: **העגלה עם בירה**) היא מסעדה נודעת ופאב ברחוב סטברופולוס, במרכז ההיסטורי של בוקרשט, בירת רומניה, הקיימת שם מאז 1879 ושוכנת בשני בניינים סמוכים וצמודים. המקום מוכרז אתר היסטורי ואדריכלי.

המבנים כוללים מרתף, קומת קרקע, קומה ראשונה, קומה שנייה ועליית גג. בקומת הקרקע יש אולם אוכל שגובהו שבעה מטרים ושתי חנויות רחבות ידיים. אולם האוכל מעוטר בסגנון נאו-גותי עם עמודים, תבליטי תקרה, נברשות וציורים. בין הקומות יש גרם מדרגות ראשי שיש וגרמי מדרגות עשויים מעץ אלון מגולף.

מעל הכניסה לאולם המסעדה מוצב פסל של גיצה הזקן, מי שהיה הממונה על מרתף היינות, הוא מפוסל עם פנס בידו, כמו שהיה יורד למרתף להביא משם יינות משובחים.

## היסטוריה
איש בשם Ion Căbăşanu (יון קבשאנו) קנה ברחוב סטברופולוס מבנה מוזנח ופתח בו פאב בירה עבור השחקנים הגרמנים, שהופיעו בסמוך בקרקס שנבנה מקרשים. השחקנים הגרמנים היו חובבי בירה ידועים. כשנעצרה במקום עגלת האספקה עם חביות בירה, החליט הבעלים לקרוא למקום "העגלה עם הבירה" וברומנית Caru' cu Bere.

מ-1886 יש למקום בעלים חדשים, האחים ניקולאה, איגנאט וויקטור מירצ'אה (Mircea), הנכדים של המייסד (בני בנותיו) והם בונים מבנה חדש ב-1888, לפי תוכניותיו של האדריכל האוסטרי Siegfrid Kofczinsky (זיגפריד קופצ'ינסקי), תוך פירוק גמור של המבנה הישן. התוצאה הייתה מפוארת וקרול הראשון, מלך רומניה ביטא את התפעלותו בהענקת אותות כבוד לבעלים, ניקולאה מירצ'אה קיבל את כוכב רומניה וכתר רומניה.

המקום הצליח ואחד האחים נפרד ופתח במקום אחר פאב דומה וגם הוא הצליח. אח נוסף החליט לפתוח פאב במקום אחר ועשה זאת עם הוצאות כבדות, תוך לקיחת הלוואת, להן ערב האח השלישי. הפעם העסק לא הצליח והמקום פשט רגל בתקופת המשבר הכלכלי של 1929.  האח השלישי, שערב להלוואות אחיו, הגיע למצוקה קשה והטיל את עצמו ארצה מגג המסעדה.

המסעדה עברה לבעלות חדשה ובימי מלחמת העולם השנייה זכתה לפופולריות רבה בקרב הקצינים הגרמנים של הורמכט. בסוף המלחמה הגיע הכיבוש של הצבא האדום וקציניו לא אהבו את הכיתובים הגרמנים, לכן צבעו אותם באדום ואת התבליטים סיידו. לאחר מותו של סטלין ב-1953 ויציאת הצבא האדום מרומניה, העדיפו הרומנים, גם הקומוניסטים, את המצב הקודם, ניקו  את הצבע האדום ואת הסיוד וניסו לשפץ את המקום ככל האפשר. הלאמת המקום בשנים 1948 - 1949 הובילה לשינוי באופי המסעדה, נפסקה הגשת המאכלים לאניני הטעם ועברו לתפריט יותר עממי.

מצב זה נמשך עד 1986, כאשר תחת פיקוחו של הצייר ניקולאה גאורגה החלו עבודות שיפוצים, שהשיבו למקום את יופיו ומעמדו.

[ממוזער|ימין|250px|אוסובוקו [בשר חזיר|חזיר]]

## תפריט, מוזיקה וריקודים
בהתחלה תפריט המסעדה היה מוטה לכיוון המטבח הגרמני, אך לאחר שהמקום נרכש ונבנה על ידי האחים מירצ'אה, נטה המקום לכיוון המטבח הצרפתי עם השפעות מקומיות דוגמת, מחית אפונה יבשה, ממליגה והמנה בה המסעדה מתמחה ומתגאה, צ'ולאן (סוג של אוסובוקו) ופפנש ותוספת מיוחדת, צנון שחור.

את הארוחות מלווים משקאות, בעיקר הבירות, אך גם יינות משובחים וגולת הכותרת, יין לקרימה כריסטי.

בנוסף לאוכל, בארוחות צהריים וערב יש נגנים וזמרים ובערב גם ריקודים.

## גלריית תמונות

קובץ:Caru-cu-bere-2017.jpg
קובץ:Caru cu bere.jpg
קובץ:Barul Restaurantului Caru' cu Bere, Bucuresti.JPG
קובץ:Bucaresti Hofbräuhaus.jpg
קובץ:Masterminds.ro (4).jpg
קובץ:BucarestCaryCvBere.jpg
קובץ:Caru cu Bere 1.jpg
קובץ:Caru' cu bere Restaurant.jpg


## קישורים חיצוניים

* 
* אתר המסעדה 

## הערות שוליים

קטגוריה:בוקרשט: מבנים
קטגוריה:מסעדות
טיהור בית המקדש

[ממוזער|טיהור [בית המקדש כפי שצויר בידי הצייר האיטלקי בנבנוטו טיסי (1481–1559)]]
[ממוזער|טיהור בית המקדש ב[פרסקו בכנסיית ניקולאי הקדוש בבראשוב]]
**טיהור בית המקדש** הוא נרטיב שמופיע בברית החדשה בכל הבשורות הקאנוניות. אירוע זה מהווה נושא בולט באמנות נוצרית.

על פי המופיע בבשורות, ישו הגיע עם תלמידיו לירושלים בחג הפסח, והגיעו אל בית המקדש. כאשר ישו מגיע לשם, הוא מאשים את החלפנים והסוחרים בביזוי בית המקדש והופך את שולחנותיהם. הנרטיב מתואר בסוף רוב הבשורות (מתי כ"א: 12–17, מרקוס י"א: 15–19, לוקס י"ט: 45–48) אולם בתחילת הבשורה על פי יוחנן (ב': 13–16).

## במקור
בבשורות השונות, מתואר האירוע באופן הבא: ישו ביקר בבית המקדש בירושלים, שם מתוארת החצר כמלאה בבעלי חיים, סוחרים ושולחנות חלפני הכספים, שהחליפו את הכסף היווני והרומי בשקלים יהודים ושקל צורי. ירושלים הייתה עמוסה ביהודים שבאו לפסח, בין כ-300,000 ל-400,000 עולי רגל.
[ממוזער|267x267 פיקסלים|דגם של [בית המקדש השני]]

בבשורות על פי יוחנן, בבשורה על פי לוקס, מתואר האירוע בקצרה וכבלתי אלים.

במרקוס י"ב, 40, ולוקס כ', 47, ישו האשים את רשויות בית המקדש בגניבות ומונה אלמנות עניות כקורבנותיהן, וסיפק ראיות לכך במרקוס י"ב:42 ובלוקס כ"א, 2. מוכרי יונים מכרו יונים שהוקרבו על ידי עניים, ובפרט נשים עניות, שכן לא יכלו להרשות לעצמם קורבנות גדולים יותר. לפי מרקוס י"א: 16, ישו הטיל אמברגו על אנשים הנושאים סחורה כלשהי דרך המקדש, סנקציה שהייתה משבשת את כל המסחר שאירעה בחצר החיצונית של הגויים – שם התבצעה קנייה ומכירה של בעלי חיים.

במתי כ"א: 14–16 נאמר שמנהיגי המקדש תיחקרו את ישו, ושאלו אם הוא מודע לכך שהילדים צועקים "הושענא לבן דוד". ישו הגיב בשאלה: "האם מעודכם לא קראתם, "מפי עוללים יסדת עז"?" ביטוי זה משלב ביטוי מתהילים ח' פסוק ג', "מפי עוללים וינקים יסדת עז", שלדעת עוקביו של ישו הוא הודאה באלוהות של ישו.

## פרשנות
מעשי ישו בבית המקדש מתוארים בתור הסיבה למותו בהמשך.

מוסבר כי החלפנים היו נחוצים לצורך החלפת כספי עולי הרגל למטבע שיוכלו להשתמש בו, וכן סוחרי החיות מכרו חיות לצורך הקרבתן – לפיכך, מוסבר כי ישו לא מחה נגד נוכחותם של החלפנים והסוחרים בבית המקדש, אלא מחה נגד רמאותם ותאוות הבצע שלהם.

חוקרי מקרא רבים טוענים כי ישו הצליח לבצע את הטיהור מבלי שנעצר עקב העובדה שהקהל תמך בו.

האפיפיור פרנציסקוס מסביר כי האירוע לא היה אלים, הוא היווה כמחאה נבואית.

## ראו גם
* תנו לקיסר את אשר לקיסר
* מחלוקת ישו עם הפרושים

## קישורים חיצוניים

## הערות שוליים

קטגוריה:הברית החדשה
קטגוריה:בית המקדש
קטגוריה:ישו בתרבות ובאמנות
ג'ון לינד

**ג'ונתן גאס לינד** (באנגלית: **Jonathan Gus Lind**; 14 באפריל 1948 – 15 בינואר 2022) הידוע בשם **ג'ון לינד**, היה פזמונאי, מוזיקאי ומנהל A&R אמריקאי.

## ביוגרפיה וקריירה
לינד נולד בברוקלין, ניו יורק ב-14 באפריל 1948, וגדל בעיר ניו יורק. הוא למד לנגן בגיטרה קלאסית בבית ספר מאנס למוזיקה. בשנות ה-70, עבד עם בוב קאבלו . בתקופה זו, הוא פגש את המפיק מוריס וייט שהקליט את שיריו עם רמזי לואיס  ו-Earth, Wind & Fire. הוא גם היה חבר בלהקת האודי מון ולהקת השדרה החמישית.

הוא כתב שירים לאמנים בין-לאומיים כדוגמת: מדונה ("Crazy for You"), שר, The Emotions , ג'ניפר הולידיי , די. ג'יי. רוג'רס , אטלנטיק סטאר  ורמזי לואיס. בשנת 1984, לינד חתם על חוזה הקלטות האחים וורנר. הוא היה סגן נשיא בכיר של A&R בהוליווד רקורדס. לינד נפטר ממחלת סרטן ב-15 בינואר 2022, בגיל 73.

## קישורים חיצוניים

## הערות שוליים

קטגוריה:מוזיקאים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1948
קטגוריה:אמריקאים שנפטרו ב-2022
הרווי קלקלי

**הרווי מילטון קלקלי** (באנגלית: **Hervey Milton Cleckley**; ספטמבר 1903 – 28 ינואר 1984) היה פרופסור אמריקאי לפסיכיאטריה ונוירולוגיה וחלוץ בתחום הפסיכופתיה. ספרו, "מסכת השפיות", שפורסם במקור ב-1941 והופץ מחדש בחמש מהדורות עד שנות ה-80, סיפק את התיאור הקליני המשפיע ביותר של פסיכופתיה במאה העשרים. המונח "מסכת השפיות" נגזר מאמונתו של קלקלי כי אדם עם פסיכופתיה יכול להיראות נורמלי ואפילו שובה לב, אך ה"מסכה" מסתירה את ההפרעה הנפשית שלו.

קלקלי גם זכור בזכות תיאור מקרה של מטופלת הסובלת מ"פיצול אישיות", אשר שימש מאוחר יותר כתסריט לסרט שלוש פנים לחוה, וכן בשל כתיבתו על אחריות פלילית, ובזכות חוות הדעת שהגיש על טד בנדי בשנת 1979.

מעבודתו של קלקלי שאבו תמיכה והשראה כמעט כל ההמשגות המודרניות על פסיכופתיה, והדומיננטית ביותר שבהם או "סטנדרט הזהב", רשימת הפסיכופתיה המעודכנת.

## ביוגרפיה
בשנת 1929 קיבל קלקלי תואר שני מבית הספר לרפואה של אוניברסיטת ג'ורג'יה. לאחר מספר שנים של פרקטיקה קלינית במחלקה לענייני חיילים משוחררים של ארצות הברית, הוא מונה לפרופסור לפסיכיאטריה ונוירולוגיה מטעם בית הספר לרפואה של מדינת ג'ורג'יה. בשנת 1937 הוא מונה למנהל המחלקה לפסיכיאטריה ונוירולוגיה בבית החולים של האוניברסיטה באוגוסטה.

קלקלי גם היה חבר במועצה האמריקאית לפסיכיאטריה ונויורלוגיה (ABPN), וחבר באיגוד לפסיכאטריה ביולוגית.

## ראו גם
* רוברט דאגלס הייר
* רשימת הפסיכופתיה המעודכנת
* היסטוריה של פסיכופתיה

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אוגוסטה: אישים
קטגוריה:נוירולוגים אמריקאים
קטגוריה:פסיכיאטרים אמריקאים
קטגוריה:זוכי מלגת רודס
קטגוריה:בוגרי אוניברסיטת ג'ורג'יה
קטגוריה:פסיכופתיה
קטגוריה:אמריקאים שנולדו ב-1903
קטגוריה:אמריקאים שנפטרו ב-1984
וילפריד זאהיבו

**וילפריד איימריק ג'וסלין זירי זאהיבו** (בצרפתית: **Wilfried Aimeric Jocelyn Ziri Zahibo**; נולד ב-21 באוגוסט 1993) הוא כדורגלן מהרפובליקה המרכז-אפריקאית המשחק בעמדת הקשר האחורי.

## קריירת מועדונים
זאהיבו במרסיי וגדל בגוואדלופ. בשנת  הצטרף למחלקת הנוער של סטה הצרפתית וכעבור שנתיים הצטרף לזו של אז'אקסיו. בעונת  הצטרף לקבוצת המילואים של המועדון של המועדון ששיחק בליגה החמישית. ב-5 בינואר 2013 ערך את הופעת הבכורה שלו בקבוצה הבוגרת של המועדון נגד רואן במסגרת הקופה דה פראנס ואף הבקיע את שער השוויון בדקה ה-88.

באוגוסט  חתם בפונפראדינה מהליגה הספרדית השנייה והושאל מיידית לפואנלברדה מהליגה השלישית. ב-25 באוגוסט 2013 ערך את הופעת הבכורה שלו בקבוצה בתיקו 0-0 נגד ברקלדו.

ב-23 בינואר 2014 חתם בוולנסיה והצטרף לקבוצת המילואים. יומיים לאחר מכן ערך את הופעת הבכורה שלו בקבוצה בהפסד 3-0 לאולימפיק דה צ'טיבה. ב-16 בדצמבר 2015 ערך את הופעת הבכורה בקבוצה הבוגרת בניצחון 0-2 נגד ברקלדו במסגרת גביע המלך הספרדי. ב-14 בינואר 2016 הבקיע את שער הבכורה שלו בקבוצה הבוגרת בניצחון 0-3 נגד גרנדה.

ב-8 ביולי 2016 זאהיבו חזר לליגה השנייה בספרד כאשר חתם בז'ימנסטיק טרגונה. ב-21 באוגוסט ערך את הופעת הבכורה שלו בקבוצה בתיקו 2-2 נגד לוגו. ב-5 בינואר 2018 שוחרר מהמועדון.

ב-11 בינואר 2018 חתם בניו אינגלנד רבולושן מה-MLS. ב-3 במרץ ערך את הופעת הבכורה שלו בקבוצה בהפסד 2-0 לפילדלפיה יוניון. ב-6 באפריל כבש את השער הראשון שלו בקבוצה בניצחון 0-4 נגד מונטריאול אימפקט. בסוף השנה נכלל בנבחרת האולסטאר לקראת המשחק נגד יובנטוס.

ב-17 באוגוסט 2020 הצטרף ליוסטון דינמו. ב-2 בספטמבר ערך את הופעת הבכורה שלו בקבוצה בניצחון 0-3 נגד מינסוטה יונייטד.

ב-17 באפריל 2021 זאהיבו חתם בדאנדוק מליגת העל האירית. 3 ימים לאחר מכן, ערך את הופעת הבכורה שלו בקבוצה בתיקו 1-1 נגד דרי סיטי.

## קריירה בינלאומית
בזירה הבינלאומית היו לזאהיבו 4 אפשרויות לייצוג בין לאומי: צרפת מולדתו, גוואדלופ בה גדל, חוף השנהב מולדת אימו והרפובליקה המרכז-אפריקאית מולדת אביו.

באוקטובר  זומן לראשונה לסגל נבחרת הרפובליקה המרכז-אפריקאית וכעבור חודש ערך את הופעת הבכורה שלו בנבחרת בניצחון 0-2 נגד .

## קישורים חיצוניים

קטגוריה:הרפובליקה המרכז-אפריקאית: כדורגלנים
קטגוריה:הרפובליקה המרכז-אפריקאית: קשרי כדורגל
קטגוריה:מרסיי: כדורגלנים
קטגוריה:כדורגלני אז'אקסיו
קטגוריה:כדורגלני פונפראדינה
קטגוריה:כדורגלני ולנסיה
קטגוריה:כדורגלני ז'ימנסטיק טרגונה
קטגוריה:כדורגלני ניו אינגלנד רבולושן
קטגוריה:כדורגלני יוסטון דינמו
קטגוריה:כדורגלני דאנדוק
קטגוריה:אישים מהרפובליקה המרכז-אפריקאית שנולדו ב-1993
קטגוריה:צרפתים שנולדו ב-1993
No More Words

**No More Words** (בעברית: ** אין יותר מילים**) הוא סינגל שהוקלט על ידי להקת הגל החדש ברלין. הוא יצא לאור ב-27 בפברואר 1984, על ידי חברת התקליטים גפן רקורדס, כסינגל המוביל מתוך האלבום. הוא נכתב על ידי ג'ון קרופורד והופק על ידי ג'ורג'ו מורודר וריצ'י זיטו.

השיר הגיע למקום השישי במצעד שירי הדאנס קלאב.

## רקע וכתיבה
השיר נכתב על ידי ג'ון קרופורד והופק על ידי ג'ורג'ו מורודר וריצ'י זיטו. הסינגל בגודל 7 אינץ' כולל את "Rumor of Love" כצד ב' שלו, בעוד שהמקסי-סינגל בגודל 12 אינץ' צורף ל-"Dancing in Berlin" וכלל את רמיקס הדאנס של מורודר לכל שיר. השיר נכלל בסרט "משוגע עלייך" משנת 1985.

בארצות הברית, השיר הופץ מחדש ב-1985 כצד ב' לסינגל "Crazy for You" של מדונה, שגם נכלל ב-*[[Vision Quest (פסקול)|Vision Quest]]*.

## וידאו קליפ
הווידאו קליפ הרשמי של השיר פורסם ב-29 במרץ 2010, והועלה לערוץ היוטיוב הרשמי של ברלין. הקליפ הנלווה מציג את הלהקה מגלמת כנופיית פושעים דמויי שודדי בנקים. חברי הלהקה שיחזרו מרדף מכוניות בסגנון בוני וקלייד ויריות; הוא בוים על ידי אוון אינגליש ופול גולדמן, ונכלל באוסף הווידאו *Berlin Video 45* מ-1984.

נכון לדצמבר 2022 עומד מונה הצפיות של הקליפ על למעלה מ-5.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת גפן רקורדס
נחל פטיש

**נחל פטיש** הוא נחל אכזב באורך של כ־32 קילומטרים בנגב הצפוני.

## תוואי הנחל
מוצא הנחל בגובה כ-300 מטרים מעל פני הים, בסמוך לצומת גורל צפונית לבאר שבע. משם הוא זורם מערבה וחולף בסמוך לאתר לסילוק פסולת דודאים. לאחר מכן חולף הנחל מתחת לכביש 25 ומייד לאחר מכן מתחת לגשר רכבת עות'מאני.

הנחל ממשיך בכיוון צפון־מערב וחולף תחת כביש 2411 (כביש אופקים–שדה תימן). מייד לאחר מכן, מדרום למושבים גילת ותפרח, נשפך אליו נחל תפרח. הנחל חולף במקביל לתחנת הרכבת אופקים ולמסילת אשקלון - באר שבע, ובין המושבים בטחה ורנן הוא עובר תחתיה. מספר קילומטרים לאחר מכן, בגובה של כ-60 מטרים מעל פני הים ובמרחק של כקילומטר וחצי דרומית לבית הביטחון בסומרה, נשפך הנחל אל נחל גרר.

יובליו של הנחל מצפון הם נחל תפרח ונחל שמריה. מדרום יובליו הם נחל עשן, נחל חצרים ונחל אופקים.

## אתרים בסביבת הנחל
* גשר הרכבת מעל נחל פטיש – ליד שדה תימן
* פארק אופקים – במזרח העיר אופקים
* חורבת פטיש – חורבה גדולה בשטח של כ־1,000 דונם בצפון־מזרח אופקים; כוללת מספר מבנים, מערכת אגירת מים מהתקופה הביזנטית, עמודים וכותרות וכ־20 בורות מים
* חוות נעמ"א – מצפון־מזרח למושב רנן
* בית הביטחון בסומרה

## קישורים חיצוניים
* נחל פטיש, באתר עמוד ענן
* נחל פטיש, באתר רשות ניקוז ונחלים שקמה בשור

## הערות שוליים

פטיש
קטגוריה:פטיש (מושב)
קטגוריה:אופקים
פטיש
Vision Quest (פסקול)

****** הוא פסקול סרט התבגרות-רומנטי האמריקאי "מטורף עלייך" (1985), שהופק על ידי המפיקים המוזיקליים ג'ון דייוויד קאלודנר, ג'ון פיטרס ופיטר גובר. הפסקול יצא לאור ב-12 בפברואר 1985, על ידי חברת התקליטים גפן רקורדס. עם זאת, שם הסרט שונה לשם *Crazy for You* בכמה מדינות כמו אוסטרליה וההמלכה המאוחדת בשל הפופולריות החדשה של זמרת הפופ מדונה והשיר שלה "Crazy for You".

## רקע
הפסקול אינו כולל את "No More Words" מאת ברלין (הבי-סייד של "Crazy for You"), וגם לא שירים של REO Speedwagon ו-Quarterflash, שהושמעו בסרט. מוזיקת הרקע האינסטרומנטלית של טנג'רין דרים  אינה כלולה גם כן, אך הופצה מאוחר יותר בפרויקט המעריצים *Tangerine Tree 73: Soundtrax*.

בפסקול נכלל שיר נוסף של מדונה "Gambler". הוא זכה להצלחה בין-לאומית בדומה ל-"Crazy for You".

## רשימת רצועות

## מיקומי שיא

## נתוני מכירות

## קישורים חיצוניים

* ''Vision Quest'' באתר Discogs

## הערות שוליים

קטגוריה:פסקולים מ-1985
קטגוריה:פסקולי סרטים
קטגוריה:פסקולים באנגלית
קטגוריה:אלבומי חברת גפן רקורדס
שמורת נחל דישון

**שְׁמוּרַת נַחַל דישון** היא שמורת טבע באזור הגליל העליון המזרחי.

## היסטוריה
בתחילת 1963 נכללה השמורה ברשימה של 93 שמורות־טבע מומלצות של ועדה שמונתה על ידי הקרן הקיימת ומשרד החקלאות. על פי ההמלצה, השמורה יועדה להיות בשטח של כ-5600 דונם. המלצה להכרזה על השמורה בשטח של כ-5600 דונם נתקבלה במועצת הגנים הלאומיים ושמורות הטבע באמצע 1965. שמורת נחל דישון הוכרזה כשמורה ב-16 ביולי 1970. שטח השמורה עמד בעת הכרזתה על כ-7420 דונם. ב-27 ביולי 1972 הוספו לשמורה עוד כ-3690 דונם.

## גאוגרפיה
השמורה מקיפה בעיקרה את המדרונות משני צידי האפיק של נחל דישון, לאורך כ-11.5 ק"מ בחלקו האמצעי בין נחל ריחן במערב לנחל קציון במזרח.

בתחום השמורה והרחבותיה נמצאים שלושה מעיינות, עין אביב – המעיין הגדול באזור והמעיינות הקטנים עין נחלית (ליד אביבים) ועין דישון. במצוקים אלו פזורות מערות רבות וכן עמודי סלע, המפורסמים שבהם נמצאים בנחל אביב – "העלמות".

## החי והצומח
בעבר קיננו במצוקי השמורה נשרים, וגם כיום מקננים בשמורה דורסי יום קטנים יותר כמו האוח. המצוקים משמשים גם בית גידול לשפני סלע. בשמורה שטח גידול של חלמונית גדולה ושל אירוס הדור.

## שרידי פעילות אנושית
במערות נחל אביב נמצאו שרידי התיישבות מתקופות שונות, ובקרבת מושב דישון נמצאים שרידי הכפר הערבי דישום וסביבו בוסתנים רבים הכוללים מטעי זיתים, עצי תאנה, שקד ורימון ומשוכות צבר.

## קישורים חיצוניים
* שמורת נחל דישון, באתר טבע ונופים בישראל

## הערות שוליים

דישון
ברלין (להקה)

**ברלין** (באנגלית: **Berlin**) היא להקת גל חדש אמריקאית, שהוקמה בלוס אנג'לס בשנת 1978. הלהקה זכתה להצלחה מסחרית בשנות ה-80 עם מספר סינגלים, ביניהם הלהיט "Take My Breath Away"  מהסרט "אהבה בשחקים" משנת 1986, שזכה בפרס אוסקר לשיר המקורי הטוב ביותר ובפרס גלובוס הזהב לשיר המקורי הטוב ביותר. סינגלים מצליחים נוספים של הלהקה הם "", "" ו-"No More Words".

האלבום *[[Count Three & Pray]]* זכה להצלחה בין-לאומית.

הלהקה התפרקה  ב-1987, זמן קצר לאחר שהשיגה הצלחה עולמית.  הסולנית, טרי נאן, שמרה על הזכויות לשימוש בשם הלהקה, והיא יצרה אותה מחדש בסוף שנות ה-90 עם הרכב אחר.

## דיסקוגרפיה

## קישורים חיצוניים
* 

## הערות שוליים

קטגוריה:להקות שהוקמו בשנת 1978
קטגוריה:הרכבים מוזיקליים
קטגוריה:להקות סינת'-פופ
קטגוריה:להקות גל חדש
מחוז ולצ'ה

**מחוז ולצ'ה** הוא מחוז ברומניה הממוקם באזורים ההיסטוריים של אולטניה ומונטניה. בירת המחוז היא רמניקו ולצ'ה.

## דמוגרפיה
בשנת 2011 היו במחוז 355,320 תושבים וצפיפות האוכלוסין הייתה 61.63/ק"מ2.
* רומנים – מעל 98%
* אחרים – 2%

## גאוגרפיה
למחוז זה שטח כולל של 5,765 ק"מ.

הצד הצפוני של המחוז גובל בהרי הקרפטים הדרומיים. הרי פגראש  במזרח והרי לוטרו  במערב. הם מופרדים על ידי עמק נהר אולט, המעבר הנגיש ביותר בין טרנסילבניה למונטניה.

## קישורים חיצוניים

* 

* 

קטגוריה:מדינות וטריטוריות שהוקמו ב-1968
קטגוריה:מדינות וטריטוריות שהוקמו ב-1940
קטגוריה:רומניה: מחוזות
שפת אימי

**שפת אימי** הוא אלבום האולפן הרביעי של קורין אלאל אשר יצא לאור ב-1990. האלבום כולל 12 שירים, מתוכם 4 שירים שכתב אהוד מנור והלחינה אלאל ו-8 שירים שבוצעו במקור בצרפתית, בהם "החיים בוורוד", "שלושת הפעמונים" ו"המנון לאהבה" של אדית פיאף, ו"אי שם בלב" של ז'ורז' ברסנס. את השירים תרגם מנור.

האלבום מבוסס על הקלטת המופע "שפת אמי" בבימוי צדי צרפתי, שזכה להצלחה גדולה. עשרה משירי האלבום הוקלטו ישירות בהופעה חיה בצוותא.

אלאל עיבדה והפיקה את לחניה ל"קשר הירח", "זאת לא חוכמה לומר Je T'aime" ו"נפוליאון" ואת השירים הצרפתיים "שלושת הפעמונים", "המיטה של לולה", "המנון לאהבה", "אי שם בלב", "ספק גדול", "גולגולת" ו"בירבורים". שני שירים נוספים - "שפת אמי" שהלחינה אלאל ו"החיים בוורוד", עובדו והופקו בידי עובד אפרת.

יחד עם אלאל (בשירה וגיטרות), השתתפו במופע גם שלמה דשת בתופים, ערן צור בבס ושירה ואבשלום כספי בקלידים ושירה.

לדברי אלאל, תחילה התנגדה לרעיון המופע המבוסס על שאנסונים צרפתיים. "בהתחלה לא רציתי בכלל לעשות את הפרויקט הזה... בתור עולה חדשה, ככה עוד הרגשתי קצת, לעשות אלבום שלם ולהודות בפומבי שאדית פיאף היא מקור ההשראה שלי".

האלבום יצא כשנה לאחר האלבום "אנטארקטיקה", אך נחל הצלחה פחותה. "'שפת אמי', כשזה לא (הצליח) ככה, אמרתי 'היי, איפה הקהל של 'אנטארקטיקה'?", אמרה אלאל לימים.

## רשימת רצועות

## קישורים חיצוניים

* 

## הערות שוליים

קטגוריה:אלבומי קורין אלאל
קטגוריה:אלבומים בעברית
קטגוריה:אלבומים שהופקו על ידי עובד אפרת
קטגוריה:אלבומים שהופקו על ידי קורין אלאל
קטגוריה:אלבומי חברת CBS ישראל
יונת הפסיון

**יונת הפסיון** (שם מדעי: *Otidiphaps nobilis*) הוא מין של יונה יבשתית גדולה המזכירה פסיון בצורתה המורפולוגית. זהו המין היחיד בסוג המונוטיפי *Otidiphaps*. יונת הפסיון מצויה ביערות הגשם של גינאה החדשה ואיים סמוכים. היא שוכנת באזורים הרריים וגבעות נמוכות אך לעיתים ניתן למוצאה גם באזור השפלה.

## תיאור המין
יונת הפסיון מזכירה פסיון בצורתה החיצונית, בעיקר בזנבה הפרוש וכנפיה המעוגלות. ראשה חלק ומבריק בצבע שחור הנמשך לאורך גחונה וזנבה הפרוש, עורפה בצבעים משתנים של לבן, ירוק, אפור או שחור בהתאם לתת-המין וכנפיה מעוגלות בצבע חום.

היונה נדירה ביותר והתצפיות עליה בטבע מועטות. תזונתה מורכבת מזרעים ופירות שנפלו על הקרקע. היונה מקננת על הקרקע מתחת לעצים וצמחייה נמוכה ומטילה ביצה אחת הבוקעת כעבור כארבעה שבועות. הזכר והנקבה דוגרים עליה לסירוגין ומשגיחים על הגוזל אותו הם מאכילים בחלב הזפק המופרש ממקורם (שיטת הזנה אופיינית לרוב היוניים).

יונת הפסיון משמיעה מגוון רחב של קולות הכוללים צליל המזכיר קידוח, המיית יונים טיפוסית וצליל רם של "או-הווווואה" בטון משתנה. היונה נוטה להתרחק ממגורי אדם ומרבית הידוע עליה מבוסס על תצפיות ומחקר בפרטים המצויים בגני חיות.

## מאמצי שימור
המידע על המין בטבע מועט ביותר אך לפי מה שידוע ככל הנראה חלה ירידתה הדרגתית באוכלוסייתה בשל בירוא יערות והרס מקומות מחייתה. מאחר שמדובר במין ייחודי התלוי בקיומו ביערות גשם הראשוניים, שהגישה אליהם קשה דרוש מידע נוסף לגבי אוכלוסייתה בטבע. 

במשך זמן רב הייתה היונה שחורת העורף ידועה למדע מפרט בודד שנאסף ב-1882, אך בנובמבר 2022 נתגלתה באי פרגוסון, בגינאה החדשה.

## תת-מינים
* *O. n. aruensis*
* *O. n. nobilis*
* *O. n. cervicalis*
* *O. n. insularis*

## קישורים חיצוניים

* ציפור נדירה "קמה לתחייה" לאחר 140 שנה, כאן 11
## הערות שוליים

קטגוריה:בעלי חיים שתוארו ב-1870
קטגוריה:טקסונים שתוארו בידי ג'ון גולד
קטגוריה:יוניים
קטגוריה:עופות יחידים בסוגם